Oimiakon

Oimiakon (errusieraz: Оймяко́н, sakheraz: Өймөкөөн, Öymököön) Errusiako Indigirka ibaiaren ondoan dagoen 521 biztanleko herrixka da. Siberia ekialdean dago, lurzorua beti dago izozturik permafrost izenekoa osatuz. Klima 1926ko urtarrilaren 26an, ipar-hemisferioan neurtutako tenperaturarik baxuena izan zen Oimiakonen -71.2 °C, dena den, balio honen zilegitasuna frogatzeke dago oraindik ere. Nolanahi ere, abendutik otsailera tenperaturak zero azpitik 50 gradu baino baxuagoak izaten dira. Munduan neurtutako tenperaturarik baxuenak Kanadako Logan mendian -77,5 °C eta Antartikako Vostok estazioaren ondoan -89,2 °C dira. Oimiakongo estazio meteorologikoa itsasoaren mailatik 750 metrora dago, 1000 metrotik gorako mendiez inguratuta. Horrek, aire hotza haranean pilatzea errazten du, eta neguan Siberiako goi presio guneak indar gehien duenean, hotz handia egiten du. Biztanleria 2001eko erroldaren arabera, herriak 521 biztanle zituen. 2010eko erroldaren arabera, herrian 472 pertsona bizi ziren. Ikus, gainera Verkhoiansk Yakutia Erreferentziak Kanpo estekak (Ingelesez) National Geographic webguneko erreportaia. (Gaztelaniaz) Oimiakonen azken 30 egunetan egondako eguraldiaren laburpena. (Ingelesez) Sky News telebista katearen erreportaia.